EkBass/fiwiki-20250220-pages-articles huggingface dataset:
Kirjallisuusvuosi 1967

Kirjallisuusvuosi 1967 käsittelee vuoden 1967 tärkeitä kirjallisuuden tapahtumia, uutisia ja julkistuksia. == Tapahtumia == * Helsingin raastuvanoikeudessa alkoi oikeudenkäynti kirjailija Arvo Saloa vastaan. Kapteeni Artturi Vuorimaa syytti Saloa tekijänoikeuslain rikkomisesta, koska Salo oli lainannut kirjoittamaansa Lapualaisoopperaan useita otteita Vuorimaan kirjasta Kolme kuukautta Kosolassa. Oikeus hylkäsi kanteen. * Suomessa alkoi maaliskuun alkupuolella kirjapainolakko, joka keskeytti kaikkien sanoma- ja aikakauslehtien ilmestymisen kolmeksi viikoksi. * San Franciscossa syntyneen hippiliikkeen laajentuminen alkoi. == Julkaisuja == * Samuel Josef Agnon - Kun väärä oikaistaan: kertomuksia * Svetlana Allilujeva - Kaksikymmentä kirjettä ystävälle (, suom. 1967) * Miguel Ángel Asturias - Herra presidentti * Desmond Bagley - Maanvyöry * Martti Haavio - Suomalainen mytologia * Veikko Huovinen - Lyhyet erikoiset * Kauko Kare - Tähän on tultu : Paasikiven linjalta K-rintamaan * Maria Lang - Kahdeksastoista Lucia-neito * Leonard C. Lewin - The Report from Iron Mountain * Gabriel Garcia Márquez - Sadan vuoden yksinäisyys (Cien años de soledad, suomennos 1971) * Simo Puupponen alias Aapeli - Kissa, kissa, kissa * Rolling Stone -lehden julkaisu alkaa. * Aino Räsänen - Helenan suku * Hannu Salama - Minä, Olli ja Orvokki * Wilbur Smith - Ukkosen kruunu * Marko Tapio - Arktinen hysteria I: Vuoden 1939 ensilumi == Palkintoja == ; Aleksis Kiven palkinto * Eeva Joenpelto ; Hugo-palkinto * Robert A. Heinlein ; Mikael Agricola -palkinto * Jouko Linturi ; Nobelin kirjallisuuspalkinto * Miguel Ángel Asturias ; Pohjoismaiden neuvoston kirjallisuuspalkinto * Johan Borgen ; Pulitzerin kirjallisuuspalkinto * Bernard Malamud == Lähteet == 1967
Seven Kingsin rautatieasema

Seven Kingsin rautatieasema on rautatieasema Redbridgen kaupunkipiirissä Lontoossa. Se sijaitsee TfL Railin (tulevan Crossrailin) reitillä Ilfordin ja Goodmayesin asemien välillä, Oyster-vyöhykkeellä 4. Seven Kingsin asema avattiin 1. maaliskuuta 1899. Asemaa käytti hieman alle kolme miljoonaa matkustajaa kaudella 2017–2018. Tiedosto:Seven Kings stn slow look east.JPG|Aseman laiturialue Tiedosto:Seven Kings stn signage.JPG|Aseman nimikyltti ajalta ennen TfL Railia == Lähteet == * === Viitteet === Luokka:Crossrailin asemat Luokka:Redbridgen rautatieliikennepaikat Luokka:1890-luvulla rakennetut rautatieliikennepaikat
Goodmayesin rautatieasema

Goodmayesin rautatieasema on rautatieasema Redbridgen kaupunkipiirissä Lontoossa. Se sijaitsee TfL Railin (tulevan Crossrailin) reitillä Seven Kingsin ja Chadwell Heathin asemien välillä, Oyster-vyöhykkeellä 4. Goodmayesin asema avattiin 8. helmikuuta 1901. Asemaa käytti hieman yli 3,5 miljoonaa matkustajaa kaudella 2017–2018. Tiedosto:Goodmayes station building.JPG|Asemarakennus Tiedosto:Goodmayes station signage.JPG|Aseman nimikyltti ajalta ennen TfL Railia == Lähteet == * === Viitteet === Luokka:Crossrailin asemat Luokka:Redbridgen rautatieliikennepaikat
Kirjallisuusvuosi 1966

Kirjallisuusvuosi 1966 käsittelee vuoden 1966 tärkeitä kirjallisuuden tapahtumia, uutisia ja julkistuksia. == Tapahtumia == * 8. syyskuuta - Ensimmäinen Unescon lukutaitopäivä * Kiinan kulttuurivallankumous alkoi: maan lehdissä syytettiin kahta tunnettua kirjailijaa kommunistipuolueen vastaisesta toiminnasta ja kerrottiin noin 160 000 kiinalaisen kirjailijan ja taiteilijan lähteneen tehtaisiin, maataloustöihin ja armeijaan ”uudistamaan ajatteluaan”. Mitä-Missä-Milloin 1967, Otava 1966, Helsinki, s. 29. * Kirjailija Hannu Salama tuomittiin Helsingin hovioikeudessa jumalanpilkasta kolmeksi kuukaudeksi ehdolliseen vankeuteen, mutta tasavallan presidentti Urho Kekkonen armahti hänet vuonna 1968. Lisäksi kustantaja Kari Reenpää sai 2 000 markan sakot ajattelemattomuudesta tehdystä jumalanpilkasta. Kustannusyhtiö Otava joutui maksamaan valtiolle 46 000 markkaa. Juhannustanssit-romaanin kiistanalaiset kohdat – sivut 139–142 – määrättiin sensuroitavaksi. Teoksen uusintapainokset ilmestyivät sensuroituina vuoteen 1990 asti. * Kansainvälisen ISBN-järjestelmän alku: W H Smith -kirjakauppaketju otti Britanniassa käyttöön merkinnän Standard Book Numbering (SBN). == Julkaisuja == * Uula Aapa - Tuhoon tuomittu partio * Chinua Achebe - Kansan mies * Isaac Asimov - Fantastic Voyage (elokuvan Fantastinen matka pohjalta tehty kirja) * Anni Blomqvist - I stormens spår (ensimmäinen Myrskyluoto- eli Stormskär-romaanisarjan teos) * Truman Capote - Kylmäverisesti * James Clavell - Tai-Pan (romaani) * Shūsaku Endō - Vaitiolo * Mary Douglas - Puhtaus ja vaara * Friedrich Dürrenmatt - Der Meteor (suom. Meteori : kaksinäytöksinen komedia) * Robert A. Heinlein - Kuu on julma * Fred Hoyle - Los Angeles ei vastaa * Marjatta Kurenniemi - Onnelin ja Annelin talo, (Onneli ja Anneli -sarjan avaus) * Anatoli Kuznetsov - Babi Jar (dokumenttiromaani; sensuroimaton versio julk. 1969) * Niilo Lauttamus - Rähinäremmi * Gunnar Mattsson - Prinsessa * Kalle Päätalo - Viimeinen savotta * Karl Ristikivi - Rõõmulaul (runokokoelma) * Arvo Salo - Lapualaisooppera * Maj Sjöwall & Per Wahlöö - Mies, joka hävisi savuna ilmaan * Hunter S. Thompson - Helvetin enkelit * Jack Vance - The Blue World * Lauri Viita - Kootut runot == Palkintoja == ; Aleksis Kiven palkinto * Paavo Haavikko ; Hugo-palkinto * Frank Herbert - Dyyni * Roger Zelazny - And Call Me Conrad ; Kalevi Jäntin palkinto * Iikka Vuotila ; Mikael Agricola -palkinto * Kai Kaila ; Nobelin kirjallisuuspalkinto * Nelly Sachs * Samuel Josef Agnon ; Pohjoismaiden neuvoston kirjallisuuspalkinto * Gunnar Ekelöf ; Pulitzerin kirjallisuuspalkinto * Katherine Anne Porter ==Lähteet== 1966
Leslie Quagraine

Leslie Quagraine (s. Lontoo) on Suomessa asuva brittiläissyntyinen kuvittaja, joka tunnetaan muun muassa Helsingin Sanomien juttujen yhteyteen tekemistään sadoista kuvituspiirroksista. Hän on tehnyt myös muun muassa kirjankansia ja -kuvituksia. Lontoossa suomalaisen äidin pojaksi syntynyt Quagraine on toiminut kuvittajana Suomessa 1970-luvulta alkaen (Vain tilaajille.). Tuusulan Ruotsinkylässä asuva Quagraine on innokas ilmailuhistorian harrastaja ja perusti vuonna 2015 aiheeseen keskittyvän lehden nimeltä Old Aeroplanes. ==Lähteet== ==Aiheesta muualla== *Quagrainen Mind, Art & Design -sivusto Luokka: Suomalaiset kuvittajat Luokka: Syntymävuosi puuttuu Luokka: Elävät henkilöt
Chadwell Heathin rautatieasema

Chadwell Heathin rautatieasema on rautatieasema Redbridgen kaupunkipiirissä Lontoossa. Se sijaitsee TfL Railin (tulevan Crossrailin) reitillä Goodmayesin ja Romfordin asemien välillä, Oyster-vyöhykkeellä 5. Chadwell Heathin asema avattiin 11. tammikuuta 1864. Se sai uudeksi nimekseen Chadwell Heath for Becontree vuonna 1927, mutta tarkenne poistui myöhemmin käytöstä ja nimi palasi entiselleen. Asemaa käytti noin 3,75 miljoonaa matkustajaa kaudella 2017–2018. Tiedosto:Chadwell Heath stn slow platforms high westbound 2013.JPG|Aseman laiturialue Tiedosto:Chadwell Heath stn signage.JPG|Aseman nimikyltti ajalta ennen TfL Railia == Lähteet == * === Viitteet === Luokka:Crossrailin asemat Luokka:Redbridgen rautatieliikennepaikat
1,5-pentaanidioli

1,5-pentaanidioli (C5H12O2) on dioleihin eli kahdenarvoisiin alkoholeihin kuuluva orgaaninen yhdiste. Yhdistettä käytetään muun muassa polymeerien, muovinpehmentimien ja muiden kemikaalien valmistukseen. ==Ominaisuudet== Huoneenlämpötilassa 1,5-pentaanidioli on väritöntä ja siirappimaista nestettä. Yhdiste liukenee erittäin hyvin veteen ja etanoliin, asetoniin ja etyyliasetaattiin. Poolittomiin orgaanisiin liuottimiin se liukenee niukemmin.Peter Werle, Marcus Morawietz, Stefan Lundmark, Kent Sörensen, Esko Karvinen & Juha Lehtonen: Alcohols, Polyhydric, Ullmann's Encyclopedia of Industrial Chemistry, John Wiley & Sons, New York, 2008. Viitattu 25.10.2017. ==Valmistus ja käyttö== 1,5-pentaanidiolia voidaan valmistaa pelkistämällä glutaarihappoa tai sen estereitä esimerkiksi dimetyyliglutaraattia vedyttämällä. Yhä suurempi osa valmistetaan kuitenkin vedyttämällä tetrahydrofurfuryylialkoholia. Tässä reaktiossa katalyyttinä käytetään kuparikromiittikatalyyttejä tai piidioksidiin sidottua rodiumia ja reniumia. : 1,5-pentaanidiolia käytetään monomeerina polyesterien ja polyuretaanien valmistuksessa. Yhdiste lisää tuotteen joustavuutta ja alentaa polymeerin lasisiirtymäpistettä. Yhdisteestä valmistettavia estereitä käytetään muovinpehmentiminä muun muassa selluloosapohjaisissa tuotteissa. Muita 1,5-pentaanidiolista valmistettavia aineita ovat hydrauliset nesteet, emulgointiaineet, väriaineet, lääkkeet ja useat heterosykliset yhdisteet. ==Lähteet== Luokka:Alkoholit
Jacob Barnett

Jacob L. Barnett (s. 26. toukokuuta 1998 Indianapolis, USA) on jatko- opiskelija ja opiskelee teoreettisen fysiikan instituutissa (Perimeter Institute for Theoretical Physics) Waterloossa Kanadassa. Häntä pidetään ihmelapsena, ja hänen mitattu älykkyysosamääränsä on 170. Hän pääsi 10-vuotiaana opiskelemaan Indiana University -yliopistoon. 13-vuotiaana hän julkaisi ensimmäisen tutkimuksensa ja on nuorin astrofysiikan tutkimuksen tehnyt. Barnett on muun muassa keksinyt oman versionsa suhteellisuusteoriasta, ja on opiskellut differentiaali- ja integraalilaskentaa, algebraa, geometriaa ja trigonometriaa. == Elämäkerta == Hänen äitinsä Kristine Barnettin kirjoittamassa elämäkerrassa kerrotaan, että Jacob Barnettille oli kaksivuotiaana diagnosoitu autismi. Barnett ei käynyt tavallista koulua, vaan hänen vanhempansa opettivat häntä. Asiantuntijat ja lääkärit ennustivat, että Barnettin tulevaisuus olisi hyvin synkkä, ja kysyttiin, oppisiko hän koskaan huolehtimaan itsestään, suorittamaan jokapäiväisiä tehtäviä tai edes lukemaan. 10-vuotiaana Barnett hyväksyttiin yliopistoon opiskelemaan.https://psmag.com/magazine/jacob-barnett-30-under-30 Vuonna 2015 julkaistussa tutkimuksessaan Jacob Barnett ja Lee Smolin osoittavat, että hamiltonialaisessa näkemyksessä kvanttigravitaatioon on ongelma.Barnett, J. ja Smolin, L. Fermion Doubling in Loop Quantum Gravity. 2015 Barnett oli tuolloin 13-vuotias ja on näin ollen nuorin astrofysiikan tutkimuksen julkaissut. Barnett on sittemmin tehnyt muitakin tutkimuksia kvanttimekaniikkaan liittyen.https://arxiv.org/find/all/1/all:+AND+Jacob+Barnett/0/1/0/all/0/1 Hän on kehittänyt myös omia teorioita. Eräs hänen teorioistaan on, että universumi ei ole litteä, kuten on oletettu, vaan kaarevan muotoinen.https://www.youtube.com/watch?v=BmMghIiOQ10 Barnett kertoi "Forget What You Know" Ted Talk -puheessaan vuonna 2012 siitä, miksi jokaisen tulisi ajatella asioita omalla luovalla tavallaan, eikä hyväksyä koulussa opetettua tietoa itsestään selvyyksinä pidettyinä asioina.https://www.youtube.com/watch?v=Uq-FOOQ1TpE Vuonna 2015 "Be Original Already" The Igniste Conference -puheessaan hän kertoi jokaisen omien ideoiden merkityksestä.https://www.youtube.com/watch?v=jeFCiWBM638 Hän käytti esimerkkinä fysiikkaa ja kvanttifysiikkaa ja niiden historiaa. == Opinnot == Barnett aloitti vuonna 2013 teoreettisen fysiikan opinnot Perimeter Institute for Theoretical Physics'issä, Kanadan Waterloossa. Tämän oppilaitoksen tarkoituksena on tuottaa korkeasti koulutettuja ja erittäin motivoituneita jatko-opiskelijoita teoreettinen fysiikan edelläkävijöiksi. Hän suoritti siellä maisterin tutkinnon yhdessä vuodessa ja valmistui vuonna 2014. Hän oli tuolloin 15-vuotias ja nuorin, joka koskaan oli suorittanut kyseisen tutkinnon. Sen jälkeen hän on jatkanut opintojaan samassa instituutissa. == Lähteet == == Aiheesta muualla == * * Luokka:Yhdysvaltalaiset henkilöt Luokka:Lapsinerot Luokka:Vuonna 1998 syntyneet Luokka:Elävät henkilöt
Eidsfossin kirkko

Eidsfossin kirkko on kirkko Norjassa Vestfoldin läänissä Holmestrandin kunnassa. Kirkon on suunnitellut Holger Sinding-Larsen ja se on valmistunut vuonna 1904. Ulkoa katsottuna se on muodoltaan ristikirkko, mutta sisäosa on muodoltaan pitkäkirkko, jossa on pieni kuori. Alttarin molemmilla puolilla on ovet, mikä on tavallinen ratkaisu monissa tuon ajan kirkoissa. Alttaritaulun on maalannut Elna Schwartz ja se esittää Jeesusta Getsemanessa, mikä oli yleinen kuva-aihe tuohon aikaan. Kirkossa on 200 istumapaikkaa. == Lähteet == Luokka:Norjan puukirkot Luokka:Holmestrand
Anthony Powell (kirjailija)

Anthony Dymoke Powell [ˈpoʊəl] CH CBE (21. joulukuuta 1905 Lontoo – 28. maaliskuuta 2000 Chantry, Somerset) oli englantilainen kirjailija, joka tunnetaan parhaiten 12-osaisesta romaanisarjastaan Tanssi ajan pyörteissä (A Dance to the Music of Time). Siitä on suomennettu neljä ensimmäistä osaa: Kasvatuksen nimissä (A Question of Upbringing; 1952, Otava 1982), Ostajan markkinat (A Buyer’s Market; 1955, Otava 1986), Hyväksyjien maailma (The Acceptance World; 1955, Otava 1988) ja Lady Mollyn vieraat (At Lady Molly’s; 1957, Otava 1991).Fennica-tietokanta. Haettu 25.10.2017. (Vaatii tilauksen) (Vaatii tilauksen) Powellia pidetään yhtenä ”mennyttä maailmaa” kuvanneen brittikirjailijasukupolven jäsenenä yhdessä Graham Greenen, George Orwellin ja Evelyn Waugh’n kanssa. Tanssi ajan pyörteissä -teossarja ulottuu ensimmäisen maailmansodan lopulta 1970-luvulle asti ja kertoo etupäässä brittiläisestä yläluokasta ja boheemista sivistyneistöstä. Tarinan kertojana toimii kirjailijaa itseään muistuttava hahmo Nicholas Jenkins. Yhdessä Nigel Whitemoren kanssa Powell sovitti teossarjan vuonna 1997 ensiesitetyksi television minisarjaksi. Anthony Powell syntyi Lontoossa joulukuussa 1905 upseeriperheeseen. Työkomennukset veivät isää ympäri maailman, ja Etonissa ja Oxfordin yliopistossa opiskellut Anthony-poika vieraili lomilla usein isänsä luona, myös Helsingissä ja Viipurissa. Duckworth-kustantamon palveluksessa Powell tutustui muun muassa George Orwelliin, John Galsworthyyn, Evelyn Waugh’hon ja W. Somerset Maughamiin. Powellin esikoisteos Afternoon Men ilmestyi 1931. Kokeiltuaan heikolla menestyksellä elokuvakäsikirjoittajan työtä 1930-luvun puolenvälin Hollywoodissa Powell päätti keskittyä proosaan. 1930-luvulla ilmestyi neljä muutakin romaania, mutta parhaiten Powell tunnetaan toisen maailmansodan jälkeisistä teoksistaan. 1970- ja 1980-luvulla Powell kirjoitti neliosaisen muistelmateoksen To Keep the Ball Rolling. Hänen viimeiseksi romaanikseen jäi The Fisher King (1986), jonka jälkeen hän julkaisi vielä päiväkirjatekstejään. ==Suomennetut teokset== * Kasvatuksen nimissä (A Question of Upbringing; 1952); suom. Jarkko Laine. Otava 1982 Sarja: Tanssi ajan pyörteissä 1, Otavan kirjasto ISBN 951-1-07049-5 * Ostajan markkinat (A Buyer’s Market; 1955); suom. Juhani Lindholm. Otava Sarja: Tanssi ajan pyörteissä 2, Otavan kirjasto ISBN 951-1-08927-7 * Hyväksyjien maailma (The Acceptance World; 1955); suom. Rauno Ekholm, Otava 1988 Sarja: Tanssi ajan pyörteissä 3 ISBN 951-1-09538-2 * Lady Mollyn vieraat (At Lady Molly’s; 1957); suomentanut Juhani Lindholm, Otava 1991 Sarja: Tanssi ajan pyörteissä 4 ISBN 951-1-11681-9 ==Lähteet== Luokka: Englantilaiset kirjailijat Luokka: Vuonna 1905 syntyneet Luokka: Vuonna 2000 kuolleet
Helsingin Väestönsuojelumuseo

Helsingin Väestönsuojelumuseo on Helsingin kaupungin pelastuslaitoksen museo Siltavuorenrannan varrella Kruununhaassa. Museo esittelee väestönsuojelun historiaa ja nykypäivää, ja se on rakennettu toisen maailmansodan aikaiseen väestönsuojaan. Näyttelytiloissa on muun muassa jatkosodan aikainen koti ja väestönsojelualan esineistöä. Helsingin väestönsuojeluyhdistys ry vastaa museon ylläpidosta ja järjestää museossa vieraileville yhdistyksille, ryhmille ja koululuokille tilauksesta myös turvallisuuskoulutusta. == Lähteet == Luokka:Helsingin museot Luokka:Väestönsuojelu Luokka:Suomen paikallismuseot Luokka:Kruununhaka
Teatteri Quo Vadis

Teatteri Quo Vadis on vuonna 1985 perustettu, monessa yhteydessä palkittu ammattiteatteri. Perustamisestaan lähtien Quo Vadis on tuottanut Suomessa ja ulkomailla yli 50 produktiota kuten; draama-, tanssi-, luento-, musiikki-, ja lastenesityksiä. Produktioihin lukeutuu myös runoutta ja tarinateatteria. Quo Vadis on julkaissut myös videoita ja kirjallisia julkaisuja. Jo perustamisestaan lähtien Quo Vadis on toiminut kiertävänä teatterina, ilman vakituista esitystilaa. Teatterilla on useita eurooppalaisia teattereita yhteistyökumppaneina ja tekee paljon esityksiä myös ulkomailla. Näytöksiä on tehty mm. Ranskassa, Espanjassa, Saksassa, Venäjällä, Ruotsissa ja Puolassa. Toimintamallissa Quo Vadis luo ajallisesti pitkiä kaaria, joissa esittäminen ja jatkokehittely vuorottelevat. Tuotantotapa mahdollistaa tutkivan teatterin, jossa esitys itsessään tutkii ja kasvattaa ymmärrystä esityksellisin keinoin. Kiertävän luonteensa takia Quo Vadis on esiintynyt useilla näyttämöillä, ulkotiloissa, festivaaleilla, teatterijurtassa, veneessä ja yksityisasunnoissa. == Lähteet == == Aiheesta muualla == * Teatteri Quo Vadiksen viralliset kotisivut * Teatteri Quo Vadiksen Facebook-sivu Luokka:Suomen teatterit
Bridgetownin synagoga

Bridgetownin synagoga on Barbadoksen ainoa synagoga. Siihen kuuluu mikvah- allas, joka on läntisen pallonpuoliskon ainoa. Alkuperäinen synagoga tuhoutui hurrikaanissa vuonna 1831. Uudelleen rakennetussa synagogassa on piirteitä goottilaisesta renessanssista, juutalaisesta ja barbadoslaisesta arkkitehtuurista. == Lähteet == == Aiheesta muualla == Luokka:Bridgetown Luokka:Synagogat Luokka:Unescon maailmanperintökohteet Barbadoksessa
Kilpikierrot

Kilpikierrot (Menispermum) on kilpikiertokasvien (Menispermaceae) heimoon kuuluva kasvisuku. Sukuun kuuluu ainakin kaksi lajia, joiden lisäksi sukuun on kuvattu noin parikymmentä muutakin lajia, mutta näiden taksonominen asema on toistaiseksi epäselvä. Aasiankilpikiertoa (Menispermum dauricum) ja kanadankilpikiertoa (Menispermum canadense) käytetään köynnöstävinä koristekasveina eri puolilla maailmaa. == Lajeja == * Menispermum canadense – kanadankilpikierto * Menispermum dauricum – aasiankilpikierto == Lähteet == == Aiheesta muualla == * Finto: Kassu – Kasvien suomenkieliset nimet: Menispermum * Suomen Lajitietokeskus: Kilpikierrot – Menispermum Luokka:Kilpikiertokasvit
Sanfrid Takala

Sanfrid Martin Takala (27. kesäkuuta 1883 Ylihärmä – 31. tammikuuta 1945https://web.archive.org/web/20170314064052/http://web.genealogia.fi/asp/hautoja1d.asp?lang=fi&code;=152&id;=215099) oli suomalainen laulaja ja viulisti, joka teki vuonna 1912 kuusi levytystä omalla säestyksellään. Hänen veljensä oli hevosmies ja kansanmuusikko Matti Edvard Takala. ==Lähteet== ==Aiheesta muualla== * Sanfrid Takala YouTubessa Luokka:Suomalaiset laulajat Luokka:Suomalaiset viulistit Luokka:Vuonna 1883 syntyneet Luokka:Vuonna 1945 kuolleet
Milan Melindo

Milan Melindo (s.29. helmikuuta 1988) on filippiiniläinen alemman kärpässarjan nyrkkeilijä ja hallitseva IBF liiton maailmanmestari painoluokassaan. == Ammattiura == Melindo aloitti ammattinyrkkeilyuran 17-vuotiaana vuonna 2005.http://www.wboboxing.com/milan-melindo/ Voitettuaan 29 ensimmäistä ottelua Melindo pääsi haastamaan kärpässarjan mestari Juan Francisco Estradan mutta hävisi ottelun kaikin tuomariäänin kaksitoistaeräisen ottelun päätteeksi. Vuonna 2015 Melindo kohtasi Javier Mendozan IBF liiton mestaruusottelussa mutta hävisi teknisellä päätöksellä kuudennen erän jälkeen haavojen vuoksi. Melindolta myös vähennettiin piste viidennessä erässä vyön alle lyömisestä.https://www.badlefthook.com/2015/5/31/8693399/results-javier-mendoza-beats-milan-melindo-on-technical-decision Vuonna 2016 Melindo kohtasi Maximino Floresin voittaen ottelun seitsemännessä erässä tuomarin keskeyttäessä ottelun vahingossa tapahtuneen päiden yhteentörmäyksen vuoksi.http://philboxing.com/news/story-119507.html Melindo voitti väliaikaisen IBF liiton mestaruuden voittamalla Teeraphong Utaidan kaksitoistaeräisen ottelun päätteeksi yksimielisesti tuomariäänillä. Melindo virallisti mestaruuden voittamalla Akira Yaegashin ensimmäisen erän tyrmäysvoitolla.http://www.spin.ph/boxing/haymaker/milan-melindo-hekkie-budler-ibf-light-flyweight-title-fight Melindo on puolustanut mestaruutta kerran voittaen Hekkie Budlerin kaksitoistaeräisen ottelun päätteeksi hajaäänituomiolla.http://sports.abs-cbn.com/boxing/news/2017/09/16/bloodied-milan-melindo-retains-ibf-crown-via-split-decision-31047 == Lähteet == == Aiheesta muualla == | Boxrec.com Luokka:Filippiiniläiset nyrkkeilijät Luokka:Vuonna 1988 syntyneet Luokka:Elävät henkilöt
Pokémon Ultra Sun ja Ultra Moon

Pokémon Ultra Sun ja Ultra Moon ovat marraskuussa 2017 julkaistuja Pokémon- sarjan pelejä. Pelien kansissa näkyvät pokémonit Solgaleo ja Lunala, jotka ovat yhdistyneet Necrozma-pokémonin kanssa. Lisäyksiä Pokémon Suniin ja Mooniin verrattuna ovat muun muassa uudet alueet, mahdollisuus palata Ultra- avaruuteen (), erilainen juoni, uusi kuvaustoiminto, ja liikkuvat pokémonit taisteluiden ulkopuolella. Ultra Luokka:Vuoden 2017 videopelit Luokka:Nintendo DS -pelit
Välinehuoltaja

Välinehuoltaja on vastuussa sairaanhoidossa tarvittavien välineiden ja laitteiden puhdistamisesta ja käyttövalmiudesta: hän pesee, desinfioi ja steriloi ne sekä varmistaa niiden toimivuuden. Välinehuoltaja työskentelee esimerkiksi sairaalan tai terveyskeskuksen välinehuoltokeskuksessa, leikkaussalissa tai laboratoriossa. Välinehuoltajan ammattitutkinnon ja erikoisammattitutkinnon voi suorittaa toisella asteella näyttötutkintona. == Lähteet == Luokka:Terveydenhuollon ammatit
Chamissepensas

Chamissepensas (Adenostoma fasciculatum) on ruusukasvien (Rosaceae) heimoon kuuluva kasvilaji. Se on välimerellisessä ilmastossa kasvava pensas, jota kasvaa alkuperäisenä Pohjois-Amerikan länsiosissa Yhdysvaltojen Kaliforniassa sekä Meksikon Baja Californiassa. Chamissepensas kasvaa rinteillä ja sitä tavataan merenpinnan tasosta aina lähes 2400 metrin korkeuteen saakka. Chamissepensas menestyy neutraalissa sekä hieman happamassa että emäksisessä maaperässä. Chamissepensas on kaksikotinen kasvi ja sitä pölyttävät mehiläiset. Se kukkii kesä–elokuussa. == Lähteet == * Calflora: Adenostoma fasciculatum == Aiheesta muualla == * Kassu – Kasvien suomenkieliset nimet: Chamissepensas (Adenostoma fasciculatum) * ITIS: Adenostoma fasciculatum * United States Department of Agriculture (USDA): Adenostoma fasciculatum * Centre for Agriculture and Biosciences International (CABI): Adenostoma fasciculatum (chamise) Luokka:Adenostoma
Ártan arkeologinen museo

Ártan arkeologinen museo () on arkeologinen museo Ártan kaupungissa Kreikassa. Se esittelee kaupungin paikalla sijainneen antiikin aikaisen Ambrakian kaupungin sekä sen lähiympäristön esinelöytöjä. == Historia ja rakennus == Museo on perustettu vuonna 1973. Se toimi alun perin kaupungin Panagía Parigorítissan kirkon yhteydessä olleessa bysanttilaisaikaisessa ruokasalissa (trapeza) 1200-luvulta. Se kävi pieneksi löytöjen määrän kasvaessa. Vuodesta 2006 museo toimii uudessa museorakennuksessa, jonka rakentaminen alkoi vuonna 1999. Museorakennus sijaitsee kaupungin lounaislaidalla lähellä Árachthos- jokea. Rakennuksen pinta-ala on neliömetriä ja sen näyttelytilojen pinta-ala noin 500 neliömetriä. Museoon kuuluu myös muun muassa esineiden kunnostus- ja säilytystiloja. == Kokoelmat == Museon kokoelmiin kuuluu esineitä eri puolilta Ártaa ja sen ympäristöä. Löydöt ajoittuvat paleoliittiselta kaudelta roomalaiselle kaudelle. Erityisesti museo esittelee antiikin Ambrakian kaupungin kehitystä sen perustamisesta tuhoon kaupungin pyhäköistä, teattereista ja muista rakennuksista sekä haudoista tehtyjen löytöjen kautta. Museoesineisiin kuuluu muun muassa veistoksia ja pienoispatsaita, keramiikkaa, pronssiesineitä, hautakiviä, rahoja sekä piirtokirjoituksia. Merkittävimpiä esineitä ovat muun muassa Damonin Aleksioksen pojan hautakivi 200- tai 100-luvulta eaa.; nymfien, Hermeen ja Panin pyhäkkönä toimineesta Koudounótrypan luolasta löydetyt pienoispatsaat ja reliefit; Apollon Pythios Soterin temppelin raunioista löydetty piirtokirjoitus, joka määrittelee Ambrakian ja Kharadroksen rajat noin vuodelta 167 eaa.; sekä Afroditeen pienoispatsas 100-luvulta eaa. == Lähteet == Luokka:Árta Luokka:Kreikan arkeologiset museot
Rautaispensaat

Rautaispensaat (Cercocarpus) on ruusukasvien (Rosaceae) heimoon kuuluva kasvisuku. Sukuun kuuluu ainakin viisi lajia, joiden lisäksi sukuun on kuvattu 30 muutakin lajia, mutta näiden taksonominen asema on toistaiseksi epäselvä. == Lajeja == * Cercocarpus betuloides – kalifornianrautaispensas * Cercocarpus breviflorus – nukkarautaispensas * Cercocarpus douglasii * Cercocarpus fothergilloides * Cercocarpus intricatus * Cercocarpus ledifolius – hopearautaispensas * Cercocarpus montanus – leppärautaispensas == Lähteet == == Aiheesta muualla == * Kassu – Kasvien suomenkieliset nimet: Rautaispensaat (Cercocarpus) * ITIS: Cercocarpus * United States Department of Agriculture (USDA): Cercocarpus Luokka:Ruusukasvit
Amfípolin arkeologinen museo

Amfípolin arkeologinen museo (myös Amfipoliin arkeologinen museo, ) on arkeologinen museo Amfípolin kylässä Kreikassa. Se esittelee läheiseltä antiikin Amfipoliin kaupungin arkeologiselta alueelta sekä lähiseudulta löydettyä pääosin antiikin aikaista esineistöä. Museon perustamista ajoi Amfipoliin kaivauksia suorittanut Dimítrios Lazarídis. Museon rakentaminen alkoi vuonna 1976 ja museorakennus otettiin käyttöön vuonna 1995. Museorakennus sijaitsee Amfípolin kylän itälaidalla vajaan kilometrin Amfipoliin arkeologisesta alueesta pohjoiseen. == Kokoelmat == Museon kokoelmat on järjestetty sekä kronologisesti että teemoittain. Kokoelmiin kuuluu löytöjä esihistorialliselta ajalta bysanttilaiselle ajalle saakka. Esineisiin lukeutuu muun muassa löytöjä keskiseltä neoliittiselta kaudelta varhaiselle rautakaudelle (n. 5000–750 eaa.); löytöjä arkaaiselta kaudelta alueen kreikkalaisten siirtokuntien perustamisen ajalta (n. 700–500-luvut eaa.) muun muassa hautausmailta; klassisen ja hellenistisen kauden löytöjä kaupungin kukoistuskaudelta, mukaan lukien esineet kaupungin pyhäköistä, gymnasionista, työpajoista ja haudoista; roomalaisen kauden löytöjä muun muassa yksityistaloista; sekä varhaiskristillisen ja bysanttilaisen ajan löytöjä alueen basilikoista ja muista kirkoista. Museoesineisiin lukeutuu muun muassa keramiikkaa, veistoksia, figuriineja, aseita, koruja, rahoja, hautakiviä ja lattiamosaiikkeja. Macedonian Museums-25-Arx Amphipolis-126.jpg|Museon kokoelmia. Amfipoli, Greece - panoramio (7).jpg|Museon kokoelmia. Macedonian Museums-25-Arx Amphipolis-130.jpg|Oresteen ja Elektran patsaat. Macedonian Museums-25-Arx Amphipolis-128.jpg|Lattiamosaiikkeja roomalaiselta kaudelta. Amfipoli, Greece - panoramio (6).jpg|Hermi. Macedonian Museums-25-Arx Amphipolis-129.jpg|Luuarkku ja kultaseppele. Macedonian Museums-25-Arx Amphipolis-125.jpg|Pieni seireenipatsas. Macedonian Museums-25-Arx Amphipolis-127.jpg|Hautastele. == Lähteet == == Aiheesta muualla == Luokka:Amfípoli Luokka:Kreikan arkeologiset museot
Hakumäki (Hämeenlinna)

Hakumäki on Hämeenlinnan 38. kaupunginosa. Alue sijaitsee noin kuusi kilometriä keskustasta kaakkoon Katumajärven rannalla. Hakumäessä sijaitsee nykyisin hotellikäytössä oleva kartano Vanajanlinna sekä sen yhteyteen perustettu golfkenttä Linna Golf. Lisäksi kaupunginosassa sijaitsevat uusi Äikäälän asuinalue, kaupungin omistama ja vuokraama vapaa-aikarakennus Kipinäniemessä sekä uimaranta. Muilta osin alueella on vähäistä asutusta, metsää ja peltoa. Hakumäki rajoittuu Mäskälän, Kappolan ja Harvialan kaupunginosiin sekä Janakkalan kuntaan. == Lähteet == *
Arviomies

Arviomies (The Adjuster) on Atom Egoyanin käsikirjoittama ja ohjaama kanadalainen draamaelokuva vuodelta 1991. Se on esitetty Yle TV1 -kanavalla 6. huhtikuuta 1997. Vieraantuneisuutta tutkivassa elokuvassa naimisissa oleva vakuutusyhtiön tarkastaja (Elias Koteas) tutkii tulipalotapauksia ja auttaa niiden uhreiksi joutuneita yksinäisiä naisia. Hänen vaimonsa (Arsinèe Khanjian) toimii pornofilmien sensorina. == Rooleissa == == Vastaanotto ja myöhempi arvostus == The New York Timesin kriitikot valitsivat Arviomiehen vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == Luokka:Vuoden 1991 kanadalaiset elokuvat Luokka:Draamaelokuvat Luokka:Atom Egoyanin ohjaamat elokuvat
Max-Schmeling-Halle

Max-Schmeling-Halle on Berliinissä sijaitseva monitoimiareena. Se rakennettiin kun Berliini haki vuoden 2000 kesäolympialaisia, jotka sitten kuitenkin pidettiin Sydneyssä. Areena on nimetty saksalaisen nyrkkeilijän Max Schmelingin mukaan. Areenaa käyttävät kotikenttänään käsipalloseura Füchse Berlin sekä lentopalloseura BR Volleys. Urheilukilpailujen lisäksi siellä järjestetään myös konsertteja ja muita suuria yleisötapahtumia.www.max- schmeling-halle.de == Lähteet == == Aiheesta muualla== Luokka:Saksan urheiluhallit Luokka:Berliinin rakennukset ja rakennelmat Luokka:Berliinin urheilu
Euroopan unionin lainvalvontakoulutusvirasto

Euroopan unionin lainvalvontakoulutusvirasto (CEPOL, tunnettiin aiemmin nimellä Euroopan poliisiakatemia) on vuonna 2005 perustettu, Unkarin Budapestissä toimiva EU:n erillisvirasto. Se pyrkii koulutuksella edistämään eurooppalaista ja kansainvälistä lainvalvontayhteistyötä. Viraston palveluksessa on noin 60 ihmistä. ==Lähteet== ==Aiheesta muualla== *Osa viraston sivustosta (cepol.europa.eu) Lainvalvontakoulutusvirasto Luokka:Budapest
Ruutupirkko

Ruutupirkko (Propylea quatuordecimpunctata) on leppäkerttujen heimoon kuuluva hyönteislaji. Se on noin 3,5–4,5 mm kokoinen ja sen etuselkä on keltainen, mustakirjauksinen. Ruutupirkon peitinsiivissä on keltaisella pohjalla enemmän tai vähemmän ruutumaisia, osin yhteensulautuneita kuvioita. Laji on yleinen Etelä- ja Keski-Suomessa, mutta levinnyt Oulun korkeudelle asti. thumb|left|200px|Ruutupirkon toukka. Ruutupirkko elelee ruohikossa ja sitä ahdistettaessa se voi tirskauttaa oranssin väristä nestettä ruumiin jaokkeistaan. Ruutupirkon aikuiset ilmestyvät keväällä ja toukkia näkee keskikesällä. Syksyllä aikuiset ruutupirkot hakeutuvat talvehtimispaikkoihin. Ruutupirkko on peto ja sitä voidaan käyttää tuholaisten biologisessa torjunnassa, sillä se syö erityisesti kirvoja (Aphididae) ja kemppejä (Psylloidea). == Lähteet == == Aiheesta muualla == *Laji.fi: Ruutupirkko (Propylea quatuordecimpunctata) *Ötökkätieto: Ruutupirkko (Propylaea quatuordecimpunctata) * Ruutupirkko (Propylaea quatuordecimpunctata) *iNaturalist: Ruutupirkko (Propylea quatuordecimpunctata) *ITIS: Propylaea quatuordecimpunctata *Iowa State University, Bug Guide: Species Propylea quatuordecimpunctata - Fourteen-spotted Lady Beetle *Centre for Agriculture and Biosciences International (CABI): Propylea quatuordecimpunctata (fourteen- spot lady beetle (USA)) *Pherobase: Semiochemicals of Propylaea quatuordecimpunctata, the Fourteen-spotted ladybird Luokka:Leppäkertut
Euroopan tasa-arvoinstituutti

Euroopan tasa-arvoinstituutti (, EIGE) on vuonna 2010 perustettu, Vilnassa Liettuassa toimiva EU:n erillisvirasto. Se hankkii ja jakaa tutkimustietoa sukupuolten tasa-arvosta. EIGE pyrkii edistämään naisten ja miesten yhtäläisiä mahdollisuuksia niin Euroopassa kuin sen ulkopuolellakin. Viraston palveluksessa on noin 50 ihmistä. Virasto seuraa esimerkiksi YK:n Pekingin toimintaohjelman (PFA, 1995) 12 alan etenemistä EU:ssa. ==Sukupuolten tasa- arvon indeksi EU-maissa== Eräs Euroopan tasa-arvoinstituutin käyttämä mittari on sukupuolten tasa-arvon indeksi (). Se kuvastaa sukupuolten välistä tasa- arvoa tarkastelualueella. Indeksiarvo 100 kertoo sukupuolten olevan tasa- arvoisia, pienemmät indeksiarvot kuvastavat kasvavaa eriarvoisuutta. Kunkin maa-arvon lisäksi kerrotaan indeksiarvot tasa-arvon osa-alueilla (työ, tieto, vallankäyttö, raha, ajankäyttö, terveys). EIGE:n mukaan EU:n 28 maan sukupuolten tasa-arvon indeksi oli 66,2. Suurimmat sukupuolten tasa-arvon indeksin (2017) arvot olivat vuoden 2015 aineiston perusteella EU-maista Ruotsissa (82,6), Tanskassa (76,8), Suomessa (73,0) ja Alankomaissa (72,9). Suomen sijoitus laski; ennen vuotta 2017 Suomi oli EU:ssa toiseksi tasa- arvoisin maa. Silti tasa-arvosta oltiin Suomessa tämän mittarin mukaan vielä yli neljänneksen päässä. Alhaisimmat indeksiarvot saivat EU-maista Kreikka (50,0), Unkari (50,8) sekä Romania (52,4) ja Slovakia (52,4). ==Lähteet== ==Aiheesta muualla== *Euronews Insider: How equal are Europe's men and women? (interview with director of EIGE Virginija Langbakk, 28.2.2018; video, kesto 4 min 28 s (youtube.com) Tasa-arvoinstituutti Luokka:Vilna
Juho Hyvärinen

Juho Hyvärinen (s. 27. maaliskuuta 2000 Rovaniemi) on suomalainen jalkapalloilija, joka edustaa Veikkausliigassa pelaavaa Vaasan Palloseuraa. Hyvärinen debytoi Rovanimen Palloseuran (RoPS) riveissä Veikkausliigassa ensimmäisenä 2000-luvulla syntyneenä pelaajana FC Lahtea vastaan 27. elokuuta 2016. Hyvärinen on paikaltaan keskikentän laita tai laitapuolustaja. Maajoukkueissa Hyvärinen on pelannut alle 16-vuotiaista lähtien. Juho Hyvärinen teki syksyllä 2017 kauden 2020 loppuun asti kestävän sopimuksen kasvattajaseuransa RoPS:n kanssa. Hyvärisestä tulikin RoPS:n veikkausliigajoukkueen vakiopelaaja. Uralla RoPS:ssa viiden kauden aikana kertyi kaikkiaan 84 ottelua. Koronaepidemian aikaisen pelivuosi 2020 olikin viimeinen RoPS:ssa. RoPS:n pudottua Veikkausliigasta kauden 2020 päätteeksi Hyvärinen siirtyi toiseen veikkausliigaseuraan eli Turun Interiin. Interissä Hyvärinen pelasi 42 veikkausliigaottelua tehden kaksi maalia kolmen kauden aikana. Kaudella 2024 Hyvärinen pelasi kolmannessa veikkausliigaseurassaan eli Vaasan Palloseurassa (VPS). Kaikkiaan Hyväriunen on pelannut kolmessa seurassa Veikkausliigaa eli RoPS:ssa, Interissä ja VPS:ssä yhdeksän kautta ja 143 ottelua tehden niissä seitsemän maalia. Hyvärinen on pelannut Suomen nuorten eri ikäkausien maajoukkueissa kaikkiaan 28 maaottelua. == Lähteet == Luokka:Suomalaiset jalkapalloilijat Luokka:Vuonna 2000 syntyneet Luokka:Elävät henkilöt
Euroopan tautienehkäisy- ja -valvontakeskus

Euroopan tautienehkäisy- ja -valvontakeskus (, ECDC) on vuonna 2005 perustettu, Tukholman alueella toimiva EU:n erillisvirasto. Se sijaitsee Karoliinisen instituutin kampusalueella. Viraston palveluksessa on noin 290 ihmistä. Virastosta on käytetty usein sen kansanomaisempaa nimeä ”Euroopan tartuntatautivirasto”. Viraston toimialaksi on määritelty EU:n jäsenvaltioiden kansalaisten terveyden suojelemista koskevien valmiuksien parantaminen ihmisillä esiintyviä tauteja ehkäisemällä. Lisäksi sen toimialaan kuuluvat uudet ihmisten tartuntataudit. Viraston toimialaan kuuluu myös tartuntataudeista tiedottaminen.Euroopan parlamentin ja neuvoston asetus 851/2004 Virasto esimerkiksi seuraa erilaisten epidemioiden ja tartuntatautien esiintymistä EU-alueella ja myös Euroopan ulkopuolella. Sairauksien levinneisyystietoja ECDC voi jakaa myös karttamuodossa – esimerkiksi Länsi- Niilin viruskuumeen esiintyminen Euroopassa tai zikaviruksen levinneisyys maailmankartalla. Virasto julkaisee tartuntatauteja käsittelevää, Euroopan alueeseen keskittyvää verkkolehteä Eurosurveillance. Se on julkaisijasta riippumaton tiedejulkaisu, joka sisältää artikkeleiden ja uutisten lisäksi vertaisarvioituja tiedotuksia, kirjeitä, kokousraportteja sekä toimituksellista materiaalia. Artikkelit indeksoidaan kansainvälisiin PubMed/MEDLINE- ja Scopus-tietokantoihin. Vuonna 1995 perustettu aiemmin monikielinen julkaisu alkoi tammikuusta 2008 alkaen ilmestyä viikoittain pelkästään englanniksi. Lisäksi tarvittaessa on satunnaisesti julkaistu välittömiä tiedotteita, joita Eurosurveillance kutsuu ”e-hälytyksiksi” (e-alert). Lehden oman ilmoituksen mukaan sillä oli 11 500 aktiivista tilaajaa vuonna 2008 ja lehden neljännesvuosittain ilmestyvän paperikoosteen painos oli 6 000 kappaletta. Kaikkien lehdessä alusta asti ilmestyneiden artikkelien luvataan olevan luettavissa ilmaiseksi lehden verkkosivuilta.Eurosurveillance: About us, 2008 ==Katso myös== *Terveyden ja hyvinvoinnin laitos (THL) *Ruotsin kansanterveysvirasto *Norjan kansanterveyslaitos (FHI) *Tanskan kansanterveyslaitos (SIF) *Robert Koch -instituutti (RHI) *Alankomaiden kansanterveys- ja ympäristöinstituutti (NIVM) *Sciensano (Belgia) *Luxemburgin terveysinstituutti (LIH) *Ranskan kansanterveysvirasto (Santé Publique France) *Viron terveysvirasto (Terviseamet) *Latvian tautienehkäisy- ja -valvontakeskus (SPKC) *Puolan kansanterveyslaitos (NIZP-PZH) ==Lähteet== ==Aiheesta muualla== *Surveillance and disease data – Surveillance ATLAS of Infectious diseases (ecdc.europa.eu) Tautienehkäisy- ja -valvontakeskus Luokka:Kansanterveyslaitokset Luokka:Solna Luokka:Terveysviranomaiset
Ruusiot

RuusiotOnki (Purshia) on ruusukasvien (Rosaceae) heimoon kuuluva kasvisuku. Sukuun kuuluu vajaat kymmenen lajia, joiden lisäksi muutamien muiden sukuun kuvattujen lajien taksonominen asema on toistaiseksi epäselvä. == Lajeja == * Purshia ericifolia * Purshia glandulosa * Purshia mexicana * Purshia pinkavae * Purshia stansburyana – kalifornianruusio (mahdollinen toinen kirjoitusasu: Purshia stansburiana) * Purshia subintegra – arizonanruusio (mahdollisesti lajiristeymä: Purshia × subintegra) * Purshia tridentata == Lähteet == Luokka:Ruusukasvit
Gidea Parkin rautatieasema

Gidea Parkin rautatieasema on rautatieasema Haveringin kaupunkipiirissä Lontoossa. Se sijaitsee TfL Railin (tulevan Crossrailin) reitillä Romfordin ja Harold Woodin asemien välillä, Oyster-vyöhykkeellä 6. TfL Railin lisäksi asemalla pysähtyy sunnuntaisin Abellio Greater Anglian junia Southend Victorian asemalle. Asema avattiin 1. joulukuuta 1910 nimellä Squirrels Heath and Gidea Park. Se sai uudeksi nimekseen Gidea Park and Squirrels Heath 1. lokakuuta 1913. Nimi lyheni nykyiseen muotoonsa 20. helmikuuta 1969. Asemaa käytti hieman yli 2,7 miljoonaa matkustajaa kaudella 2017–2018. Tiedosto:Gidea Park Railway Station, Gidea Park, Romford, Essex - geograph.org.uk - 24004.jpg|Asemarakennus Tiedosto:Gidea Park stn signage.JPG|Aseman nimikyltti ajalta ennen TfL Railia == Lähteet == * === Viitteet === Luokka:Haveringin rakennukset ja rakennelmat Luokka:Lontoon rautatieliikennepaikat Luokka:Crossrailin asemat
Sam Hyde

Samuel Whitcomb Hyde (s. 16. huhtikuuta 1985) on yhdysvaltalainen koomikko, kirjailija ja näyttelijä. Hän on yksi Million Dollar Extreme -komediaryhmän luojista. Hyde on tunnettu julkisuustempuista ja internet-huijauksista. Hän esiintyy usein ironisesti, ja tekee oikean persoonansa ja komediapersoonansa välillisestä hahmottamista vaikeaa.Million Dollar Extreme’s Adult Swim Show Becomes Collateral Damage Of Trump’s Victory, The Federalist, viitattu 20.10.2018The Battle Over Adult Swim’s Alt-Right TV Show, The Atlantic, viitattu 20.10.2018 Hänet kuitenkin tunnetaan osana alt-right liikettä valkoisen ylivallan kannatuksen vuoksi. Vuodesta 2015 lähtien trollit ovat valheellisesti nimenneet sosiaalisessa mediassa Sam Hyden terroristihyökkäysten, kouluampumisten ja muiden väkivaltarikosten tekijäksi. Monesti ilmoitusten yhteyteen liitetään kuva hänestä AK-47-rynnäkkökivääri kädessään. Joissakin tapauksissa osa tiedotusvälineistä ja myös jotkin poliitikotkin ovat päätyneet uskomaan trolleja ja kertoneet Hyden olevan hyökkäysten oikea tekijä.Sam Hyde and Other Hoaxes: False Information Trails Texas Shooting, The New York Times, viitattu 20.10.2018 == Lähteet == Luokka:Vuonna 1985 syntyneet Luokka:Amerikanenglantilaiset Luokka:Amerikanirlantilaiset Luokka:Yhdysvaltalaiset televisiokäsikirjoittajat Luokka:Elävät henkilöt
Punamarjat

Punamarjat (Photinia) on ruusukasvien (Rosaceae) heimoon kuuluva kasvisuku. Sukuun kuuluu noin 45 lajia, joiden lisäksi sukuun on kuvattu reilut 60 muutakin lajia, mutta näiden taksonominen asema on toistaiseksi epäselvä. Sukuun kuuluu myös risteymiä, kuten jalostettu risteymälaji tarhapunamarja (Photinia × fraseri). == Lajeja == * Photinia davidiana – pastorinpunamarja * Photinia glabra – silopunamarja * Photinia serratifolia – sahapunamarja * Photinia villosa – villapunamarja == Lähteet == == Aiheesta muualla == * Kassu – Kasvien suomenkieliset nimet: Punamarjat (Photinia) * Integrated Taxonomic Information System (ITIS): Photinia * United States Department of Agriculture (USDA): Photinia * Flora of China: Photinia Luokka:Ruusukasvit
Suvi (elokuva)

Suvi on Eero Tuomikosken käsikirjoittama ja ohjaama draamaelokuva vuodelta 1981. Se jäi kriitikkona ja dokumentaristina tunnetun Tuomikosken ainoaksi pitkäksi näytelmäelokuvaksi. Nimiosaa esittää Tellervo Savela, Suvin poikaystävää Timo Reinikka ja Suvin äitiä Tuija Ahvonen. Tarinan keskushenkilöinä ovat elämänsä suuntaa etsivä Suvi ja tämän äiti Päivi, joka arvioi tekemiään valintoja. Heidän ympärillään pyörivät Päivin alkoholisoitunut ex-mies Aulis ja tämän uusi naisystävä sekä Suvin poikaystävä. Taustalla vaikuttavat myös Päivin katkeroitunut vanha äiti ja sotamuistojaan hautova veteraani-isä. ==Rooleissa== ==Vastaanotto== Elokuva ei saanut lainkaan teatterilevitystä, mutta se on esitetty Yleisradion tv- kanavilla syyskuussa 1981 ja heinäkuussa 1982. Mikael Fränti sanoo elokuvaa monin tavoin onnistuneeksi mutta katsojalta paljon vaativaksi. Hän kehuu muun muassa Jorma Piirosen kuvausta ja Tuija Ahvosen näyttelijäntyötä. ==Lähteet== Luokka:Vuoden 1981 suomalaiset elokuvat Luokka:Suomalaiset televisioelokuvat
Kestävyys

Kestävyys viittaa seuraaviin: * Kestävyys (kirja), Alfred Lansingin merihistoriallinen teos (1959) * Kestävä kehitys * Kulttuurinen kestävyys
Euroopan unionin turvapaikkavirasto

Euroopan unionin turvapaikkavirasto (, EUAA) on EU:n erillisvirasto, joka tukee jäsenvaltioiden viranomaisia Euroopan yhteisen turvapaikkajärjestelmän (, CEAS) täytäntöönpanossa. Virasto perustettiin vuonna 2010 Euroopan turvapaikka-asioiden tukivirastona (, EASO), ja vuonna 2011 se päätettiin sijoittaa Maltan Vallettaan. Viraston palveluksessa on yli 150 ihmistä. EUAA toimii EU:n asiantuntijatahona turvapaikka-asioissa ja kehittää EU:n yhteistä turvapaikkajärjestelmää (CEAS) neuvomalla, koordinoimalla ja vahvistamalla jäsenmaiden yhteistyötä turvapaikka-asioissa. Virasto myös auttaa jäsenmaita täyttämään niiden eurooppalaiset ja kansainväliset velvoitteet turvan antamiseksi hädässä oleville. Turvapaikka-asioiden tukivirasto antaa myös operatiivistä tukea niille jäsenmaille, joiden turvapaikanhaku- ja vastaanottojärjestelmä on erityisen paineen alla. Lisäksi EUAA tuottaa näyttöön perustuvaa tietoa turvapaikanhakuun liittyvistä asioista EU:n poliittisille päättäjille ja lainsäädännön parissa työskenteleville. Euroopan unionin turvapaikkavirasto tukee kumppanuuksia myös EU:n ulkopuolisten kolmannen maailman maiden kanssa. ==Lähteet== ==Aiheesta muualla== *10 väitettä ja faktaa turvapaikanhakijoista ja pakolaisista (10.3.2016) (pakolaisneuvonta.fi) *Antti Honkamaa (25.8.2017) Suomi luottaa turvapaikanhakijoiden otossa Kreikan ja Italian turva­selvityksiin – pelko virheistä noussut (is.fi) Turvapaikkavirasto Luokka:Euroopan unionin ulkopolitiikka Luokka:Pakolaispolitiikka Luokka:Valletta
Suomen Islamilainen Diyanet Yhdyskunta

Suomen Islamilainen Diyanet Yhdyskunta eli Diyanet (turk. Finlandiya Diyanet İslam Cemaati) on islamilainen, vuonna 2016 rekisteröity uskonnollinen yhdyskunta. Sen virallinen kotipaikka on Helsinki.PRH: Yhdistysnetti rekisterinumero 900.442, rekisteröintipäivä 26.10.2016 Diyanetin alaisuuteen kuuluvat Vantaalla, Porissa, Turussa ja Lahdessa sijaitsevat moskeijat.Cemaatler Lahti, Pori, Turku Yhdyskunnan jäseneksi hyväksytään muslimeja. Eri maissa toimivien Diyanet-yhdistysten johdossa on mukana Turkin suurlähetystön edustaja. Yhdistyksen taustalla on Turkin uskonnollisten asioiden virasto Diyanet. Joidenkin tarkkailijoiden mielestä Diyanetin tehtävät muuttuivat sen jälkeen, kun islamistinen Oikeus ja kehitys -puolue nousi Turkissa valtaan vuonna 2002. Aikaisemmin sen tehtäviin kuului valvoa uskonnollisia asioita tarkoituksena varmistaa, ettei uskonto loukannut Turkin maallista identiteettiä. Nyt se edistää sunni-islamin hanafilaista suuntausta, korostaa "konservatiivista elämäntyyliä kotona" ja vie turkkilaista islamia ulkomaille. Turkin uskonnollisten asioiden virasto Diyanet on käyttänyt viime vuosina puoli miljardia dollaria moskeijoiden rakentamiseen Euroopassa, Aasiassa ja Afrikassa. Pelkästään Saksassa yhdistyksen kontrolloimia moskeijoita on 900. Viraston toiminta on aatteellisesti lähellä Muslimiveljeskuntaa. Saksassa yhdistyksen imaameja on syytetty vakoilusta. Myös Suomessa Diyanet on imaamien avulla kerännyt tietoja Turkin presidentti Recep Tayyip Erdoğanin vastustajista. == Historia == Suomen Islamilainen Diyanet Yhdyskunta korvasi aiemman 16. joulukuuta 2011 perustetun Suomen Diyanet Yhdistyksen (turk. Finlandiya Diyanet Derneği).Kuruluş ve Tarihçe == Katso myös == * Luettelo Suomen islamilaisista yhteisöistä * Islamilainen rukoushuone Lahdessa * Islamilainen rukoushuone Vantaalla * Islam Suomessa == Lähteet == Luokka:Islam Helsingissä Luokka:Suomen islamilaiset yhdyskunnat
CF Fuenlabrada

Club de Fútbol Fuenlabrada on jalkapalloseura Fuenlabradan kaupungista Espanjasta. Seura on perustettu vuonna 1975, ja sen edustusjoukkue pelaa Espanjan kolmanneksi korkeimmalla sarjatasolla Primera Federaciónissa. Joukkueen kotistadionina toimii 2 500-paikkainen Estadio Fernando Torres. == Aiheesta muualla == * Seuran kotisivusto Luokka:Espanjalaiset jalkapalloseurat
Puurtinen

Puurtinen on sukunimi, joka on muun muassa seuraavilla suomalaisilla henkilöillä: *Aija Puurtinen (s. 1959), laulaja ja basisti *Janne Puurtinen (s. 1974), muusikko (taiteilijanimeltään Emerson Burton) *Matti Puurtinen (1949–2017), muusikko, kapellimestari ja säveltäjä *Raimo Puurtinen (1944–2020), tanssija ja koreografi
Sakari Härö

Aarne Sakari Härö (16. marraskuuta 1917 Mikkeli – 4. heinäkuuta 2012) oli suomalainen lääkäri, tutkija, lääkintöneuvos ja terveydenhuollon kehittäjä. ==Henkilöhistoria ja ammattiura== Härön vanhemmat olivat rovasti Eemil Härö ja Elli Kaakko ja puoliso vuodesta 1948 Eila Pätiälä. Härö tuli ylioppilaaksi Mikkelin lyseosta 1936 ja valmistui lääketieteen lisensiaatiksi 1946. Iho- ja sukupuolitautien erikoislääkärin pätevyyden hän sai 1952 ja keukosairauksien pätevyyden 1961. Sota-aikana hän palveli paitsi asevelvollisena, myös pataljoonan sekä kenttä- ja sotasairaalan lääkärinä sekä pommikoneen suunnistajana. Lääkintöhallituksessa Härö toimi eri tehtävissä, viimeksi suunnitteluosaston päällikkönä vuoteen 1982 saakka. Sairausrekisterien ylläpito oli yksi hänen työnsä kohteista. Varttuneella iällä väitellyt Härö oli myös aktiivinen tutkija, jolla oli yli 250 julkaisua. Hän oli myös kansainvälisessä yhteistyössä plajon käytetty asiantuntija. Härö harrasti myös keräilyä, hankki käyttöönsä 1900-luvun alussa valmistetun höyrylaivan ja pystytti kotipihalleen tuulimyllyn. ==Teoksia== Eläkkeellä ollessaan Härö suomensi Benedictus Olain vuonna 1578 laatiman Ruotsi-Suomen ensimmäisen lääkärikirjan:Lääkäriliiton julkaisemat kirjat * Een Nyttigh Läkere Book. Benedictus Olain lääkärikirja vuodelta 1578. Suom. Sakari Härö. Suomen Lääkäriliitto, Helsinki 2008. 278 s. ISBN 978-951-9433-55-4 == Lähteet == ==Aiheesta muualla== * Espoon ainoa tuulimylly pyörii Kilossa – katso kuvat, Länsiväylä 30.7.2013 (Viitattu 26.10.2017) Luokka:Suomalaiset lääkärit Luokka:Suomalaiset tieteilijät Luokka: Suomalaiset virkamiehet Luokka:Vuonna 1917 syntyneet Luokka:Vuonna 2012 kuolleet
Pentti Laurio

Pentti Juhani Laurio (29. elokuuta 1931 Uurainen – 20. helmikuuta 1987 Las Palmas)Kuolinilmoitus. Helsingin Sanomat 4.3.1987, s. 4 oli suomalainen toimittaja ja viihdetaiteilija, pääammatiltaan opettaja. Pentti Laurio tuli ylioppilaaksi Jyväskylän lyseosta vuonna 1954 ja opiskeli sitten kansakoulunopettajaksi Jyväskylässä. Hän palasi kotikaupunkinsa lyseoon ja toimi siellä suomen kielen, uskonnon ja historian tuntiopettajana. Lisäksi hän opetti puheilmaisua Jyväskylän yliopistossa. Hän jäi sairauseläkkeelle 1970-luvun puolivälissä. Laurio oli 1960- ja 1970-luvuilla Jyväskylän Huoneteatterin kantavia voimia. Hän tuli tunnetuksi radio- ja televisiotyöstään, etenkin lastenohjelmista. Yhdessä Irma Loikkasen kanssa 1970-luvun alkupuolella hän teki ja esitti Yleisradiossa radiosarjaa Kauppisen pariskunta, jossa aviopari keskustelee karjalanmurteella arkisen kärttyisästi. 1970-luvun puolivälissä hän juonsi Mirja Pyykön kanssa TV 1:n lauantai-iltojen asiaviihdeohjelmaa Puhekupla. == Lähteet == Luokka:Suomalaiset toimittajat Luokka:Suomalaiset viihdetaiteilijat Luokka:Vuonna 1931 syntyneet Luokka:Vuonna 1987 kuolleet